R O M Â N I A                                                                                                                                                                                                                                                                                                                                                
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A
privind trecerea din domeniul privat în domeniul public și apartenența la domeniul public al orașului Deta pentru cauză de utilitate publică a unui imobil.
Analizând temeiurile juridice, respectiv:

a) art. 129 alin. (2) lit. c), art. 286 și art. 296 alin. (2) și alin. (7) din O.U.G. nr.57/2019 privind Codul administrativ, cu modificările și completările ulterioare;

 b) Normele tehnice pentru întocmirea inventarului bunurilor care alcătuiesc domeniul public și privat al comunelor, al orașelor, al municipiilor și al județelor, aprobate prin Hotărârea Guvernului nr. 392/2020.
Ținând cont de:

a) referatul de aprobare al Primarului orașului Deta, în calitatea sa de iniţiator, înregistrat cu nr. 10.459/31.10.2022;
b) raportul Serviciului Urbanism, amenajarea teritoriului, autorizarea executării lucrărilor și administrarea patrimoniului din cadrul Aparatului de specialitate al Primarului orașului Deta, înregistrat sub nr. 10.461/31.10.2022 în vederea trecerii din domeniul privat în domeniul public al orașului Deta a unui imobil, pentru cauză de utilitate publică;

c) avizul consultativ al Comisiei Urbanism a Consiliului local.
În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare.
Consiliul local al orașului Deta adoptă prezenta hotărâre:
Art. 1 – (1) Se aprobă trecerea din domeniul privat în domeniul public al orașului Deta a imobilului înscris în CF nr. 401793 pentru cauză de utilitate publică și se completează corespunzător „Inventarul bunurilor care aparțin domeniului public al orașului Deta” însușit prin Hotărârea nr. 13/05.03.2002 a Consiliului local al orașului Deta, modificat prin Hotărârea nr. 50/11.06.2002 a Consiliului local al orașului Deta, declarându-se ca fiind de interes public, conform anexei care face parte integrantă din prezenta hotărâre. 
(2) Pentru imobilul care face obiectul prezentei hotărâri nu a fost înregistrată cerere de retrocedare formulată în baza legilor proprietății şi totodată, acestea nu sunt grevate de sarcini şi nu fac obiectul unor litigii.

               Art. 2 -Se aprobă schimbarea categoriei de folosință din NGL în curți construcții, urmând a avea destinația Centru de colectare prin aport voluntar. 

              Art. 3 - Cu aducerea la îndeplinire a prevederilor prezentei hotărâri se încredințează Serviciul Urbanism, amenajarea teritoriului, autorizarea executării lucrărilor și administrarea patrimoniului și Serviciul Buget, contabilitate, finanțe, impozite și taxe din cadru Aparatului de specialitate al Primarului orașului Deta.

Art. 4 - Prezenta hotărâre se comunică, prin intermediul secretarului general al orașului, în termenul prevăzut de lege:

- Instituției Prefectului - Județul Timiş;

- Primarului orașului Deta;

- Compartimentului Administrație publică locală, protocol;

- Serviciului Urbanism, amenajarea teritoriului, autorizarea executării lucrărilor şi administrarea patrimoniului;

- Serviciului Buget, contabilitate, finanțe, impozite și taxe;

- O.C.P.I. Timiș;

  - prin publicarea pe site-ul www.detatm.ro – Monitorul oficial local.

                  PREŞEDINTE DE ŞEDINŢĂ

                                                                                                 Contrasemnează pentru legalitate,
                                                                                                        SECRETAR GENERAL,
                                                                                                            Coralia SCULEAN.
